Source: http://sporttim.ro/rugby/rcm-uvt-timisoara-doboara-propriul-record-al-diferentei-de-scor-in-cupa-romaniei-2014-123-0-cu-castigatoarea-sezonului-tur-retur-al-ligii-secunde
Timestamp: 2018-07-15 21:12:58+00:00

Document:
RCM UVT Timișoara doboară propriul record al diferenței de scor în Cupa României 2014, 123-0 cu câștigătoarea sezonului tur-retur al ligii secunde - sporttim.ro
Acest duel foarte dezechilibrat a captat mai mult atenția prin refuzul ieșenilor de a disputa jocul sferturilor de finală pe malurile Begăi odată ce FRR a anunțat amânarea acestei faze a competiției pentru săptămâna în curs. Mult zgomot pentru nimic, ținând cont de deznodământul final, care consfințește cel mai detașat scor al actualei ediții a Cupei, superior acelui 116-0 reușit de timișoreni în cea de-a doua întâlnire cu CS Știința Petroșani, de care dispunea mai întâi cu 110-0.
123 de puncte a marcat în faza zonală și RCJ Farul, contra lui RCM Galați, dar a și încasat 9 puncte, o diferență și mai clară înregistrând CSM Olimpia București, 124-8 contra acelorași dunăreni.
Ieșenii au pierdut însă barajul play-off al Diviziei Naționale de Seniori, 24-25 cu RC Bârlad, secondanta lor la finele returului campionatului, într-un meci în manșă unică, în Ghencea, în urma căruia cei din județul Vaslui au câștigat biletele promovării în Superliga.
RCM UVT Timișoara a izbutit însă nu mai puțin decât 19 eseuri în dauna lui CS Agro Poli Iași, tânărul moldav Gabriel Conache transformând 14 încercări: 123-0 pe ”Iuliu Hațieganu” din Cluj. Galben-albaștrii îl au pe banca tehnică pentru finele acestui sezon pe neo-zeelandezul Sosene Anesi, rugbyst din liniile dinapoi ale celor din Ronaț, cu o selecție pentru All Blacks în palmaresul său.
Timișorenii, care nu pătrundeau anul trecut în semifinalele Cupei, fiind depășiți pe Noua din Brașov cu 13-23 de CSA Steaua, care avea să câștige trofeul, în finala în fața băimărenilor, așteaptă acum verdictul tragerii la sorți a penultimului act, în care au mai acces campioana națională CSM Știința, ocupanta locului 4 în Superliga, Dinamo, și a șaptea la finele fazei play-out în elită, CSM Olimpia.
Semifinalele vor fi programate la finele acestei săptămâni, iar după disputarea meciurilor test ale echipei naționale, cu SUA, sâmbăta viitoare, pe 8 noiembrie, Japonia (15 noiembrie) și Canada (22 noiembrie), toate pe ”Arcul de Triumf”, va avea loc și finala Cupei, anunțată pentru 30.11. și acontată de Cluj Arena.
CSM Știința Baia Mare a învins astăzi la Cluj cu 29-7 în disputa cu Universitatea din localitate, tot în Cupa României, în celelalte două sferturi CSM București trecând cu 19-18 de Steaua București, iar Dinamo București, cu 30-18 de Farul Constanța.
Acest articol a fost publicat în Rugby și etichetat cu Cupa României rugby, Gabriel Conache, RCM Timișoara - Poli Iași 123-0, România - Canada, rugby, Sosene Anesi, sport. Salvează legătura permanentă.
× sapte = 35
• Căpitanul Faroussi, Precupaș și Perici, juniorii cu eseurile în RCM UVT Timișoara – CSM Baia Mare 22-7, la U16

References: CSM 
 CSM 
 CSM 

CSM 
 CSM 
 CSM